

PROJEKTS uz 03.05.2024.

vēlamais datums izskatīšanai: FK 22.05.2024

domē: 30.05.2024.

sagatavotājs: Iluta Plikgalve

ziņotājs: Iluta Plikgalve

LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par finansējumu projektam “Mobilitātes punkta infrastruktūras izveidošana Rīgas metropoles areālā – “Carnikava””**

Ar Ādažu novada pašvaldības domes 2022. gada 10. janvāra lēmumu Nr. 6 “Par projektu “Mobilitātes punkta infrastruktūras izveidošana Rīgas metropoles areālā – “Carnikava””” pašvaldība konceptuāli atbalstīja projektu “Mobilitātes punkta infrastruktūras izveidošana Rīgas metropoles areālā – “Carnikava”” (turpmāk – Projekts).

Ministru kabinets 2024. gada 16. janvārī pieņēma noteikumus Nr. 51 “Eiropas Savienības Atveseļošanas un noturības mehānisma plāna 1. komponentes “Klimata pārmaiņas un vides ilgtspēja” reformu un investīciju virziena 1.1. “Emisiju samazināšana transporta sektorā” 1.1.1.r. reformas "Rīgas metropoles areāla transporta sistēmas zaļināšana” 1.1.1.2.i. investīcijas “Videi draudzīgi uzlabojumi Rīgas pilsētas sabiedriskā transporta sistēmā” 1.1.1.2.i.2. un 1.1.1.2.i.3. saistīto pasākumu īstenošanas noteikumi” (turpmāk – Noteikumi), uz kā pamata Satiksmes ministrija 2024. gada 23. janvārī nosūtīja Ādažu novada pašvaldībai vēstuli Nr. 12-03/255 (reģ. Nr. ĀNP/1-11-1/24/425) ar uzaicinājumu iesniegt AF 1.1.1.2.i. investīcijas “Videi draudzīgi uzlabojumi Rīgas pilsētas sabiedriskā transporta sistēmā” Projekta pieteikumu.

Noteikumi paredz investīcijas Ādažu novada pašvaldībai 1 186 500 EUR mobilitātes punkta “Carnikava” izbūvei, ar mērķi - nodrošināt Rīgas metropoles areāla prioritāro transporta koridoru attīstību, izveidojot multimodālus savienojumus un maršrutu tīklu integrāciju, kā arī uzlabojot ar dzelzceļa staciju sabiedriskā transporta pieejamību saistītās piekļuves infrastruktūru. Noteikumi paredz Projektu īstenošanu līdz 2026. gada 31. maijam.

2022. gadā pašvaldība uzsāka Projekta īstenošanu ar tehniski ekonomiskā pamatojuma izstrādi, ko saskaņā ar 2022. gada 10. oktobra līgumu Nr. JUR 2022-10/1091 veica SIA “Grupa93”. 2023. gadā tika veikts projektēšanas iepirkums, un 2024. gada 8. aprīlī ar SIA “Livland Group” tika noslēgts projektēšanas un autoruzraudzības līgums Nr. JUR 2024-04/347 par kopējo līgumcenu 56 400 EUR, bez PVN.

2024. gada 25. aprīlī pašvaldība un Centrālā finanšu un līgumu aģentūra parakstīja Vienošanos par Projekta ieviešanu (Projekta Nr. 1.1.1.2.i.2/1/24/I/CFLA/002).

Pašvaldības ieskatā jānosaka Projekta finansējuma indikatīvais sadalījums pa finanšu avotiem.

Pamatojoties uz Pašvaldību likuma 4. panta pirmās daļas 2. punktu, kā arī domes Finanšu komitejas 22.05.2024. atzinumu, Ādažu novada pašvaldības dome

**NOLEMJ:**

1. Atbalstīt Eiropas Savienības Atveseļošanas un noturības mehānisma plāna projekta "Mobilitātes punkta infrastruktūras izveidošana Rīgas metropoles areālā – “Carnikava”” finanšu sadalījumu pa gadiem:

|  |  |  |  |  |  |  |
| --- | --- | --- | --- | --- | --- | --- |
|  | **Finansējuma avots** | **2023.** | **2024.** | **2025.** | **2026.** | **Kopā** |
| 1.1. | ANM finansējums (EUR) | - | 35 754 | 867 535 | 286 211 | 1 186 500 |
| 1.2. | Pašvaldības budžets (EUR) | 25 581 |  |  | - | 25 581 |
| 1.3. | Aizņēmuma līdzekļi (EUR) | - | - | 106 794 | 116 790 | 223 584 |
|  | Kopā | 25 581 | 35 754 | 974 329 | 1. 1 | 1 435 665 |

1. Nodrošināt Projekta īstenošanai nepieciešamo pašvaldības papildu finansējumu pievienotās vērtības nodokļa apmaksai līdz 223 584 EUR (divi simti divdesmit trīs tūkstoši pieci simti astoņdesmit četri *euro*), ko paredzēt no aizņēmuma līdzekļiem Valsts kasē vai komercbankā ar šādiem aizņēmuma saistību izpildes nosacījumiem:
   1. aizņēmuma izņemšana vidējā termiņā, sākot ar 2025.gadu;
   2. aizņēmuma atmaksas termiņš ir 5 gadi ;
   3. aizņēmuma pamatsummas atmaksu sākt ar 2026.gada septembri;
   4. pamatsummas atmaksu garantēt no domes budžeta līdzekļiem.
2. Pašvaldības Centrālās pārvaldes Finanšu nodaļai, sadarbībā ar Attīstības un plānošanas nodaļu organizēt 2. punkta izpildi.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ APN, FIN, GRN, IDRV

I.Plikgalve, 20288654